CELEX: 32009L0006
Language: mt
Date: 2009-02-04 00:00:00
Title: Direttiva tal-Kummissjoni 2009/6/KE tal- 4 ta' Frar 2009 li temenda d-Direttiva tal-Kunsill 76/768/KEE dwar prodotti kosmetiċi, bl-għan li tadatta l-Annessi II u III tagħha skont il-progress tekniku (Test b’relevanza għaż-ŻEE)

5.2.2009   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 36/15
            
         DIRETTIVA TAL-KUMMISSJONI 2009/6/KE
   tal-4 ta' Frar 2009
   li temenda d-Direttiva tal-Kunsill 76/768/KEE dwar prodotti kosmetiċi, bl-għan li tadatta l-Annessi II u III tagħha skont il-progress tekniku
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat t-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kosmetiċi (1), u b’mod partikolari l-Artikolu 8(2) tagħha,
   Wara konsultazzjoni mal-Kumitat Xjentifiku dwar il-Prodotti tal-Konsumatur,
   Billi:
   
               (1)
            
            
               B’segwitu għal miżuri restrittivi meħuda minn Stat Membru wieħed fuq il-bażi tal-Artikolu 12 tad-Direttiva 76/768/KEE dwar l-użu tad-diethylene glycol (DEG) fi prodotti kosmetiċi, kien ikkonsultat l-SCCP. Meta jitqies li dan il-kumitat xjentifiku huwa tal-fehma li d-DEG ma għandux jintuża bħala ingredjent fi prodotti kosmetiċi, iżda li konċentrazzjoni massima ta’ mhux aktar minn 0,1 % tad-DEG minn impuritajiet fil-prodotti kożmetiċi finali tista’ titqies bħala sikura, din is-sustanza għandha tkun ipprojbita għal użu fi prodotti kosmetiċi u l-limitu ta' traċċi tagħha għandu jkun determinat bħala 0,1 %.
            
         
               (2)
            
            
               B’segwitu għal miżuri restrittivi meħuda minn Stat Membru wieħed fuq il-bażi tal-Artikolu 12 tad-Direttiva 76/768/KEE dwar l-użu tal-phytonadione fi prodotti kosmetiċi, kien ikkonsultat l-SCCP. Il-kumitat xjentifiku huwa tal-fehma li l-użu tal-phytonadione fi prodotti kosmetiċi mhuwiex sikur minħabba li dan jista’ jikkawża allerġija tal-ġilda, u individwi affettwati minn din jistgħu ma jibbenefikawx minn aġent terapewtiku importanti. Għaldaqstant is-sustanza għandha tiġi pprojbita.
            
         
               (3)
            
            
               Id-Direttiva 76/768/KEE tipprojbixxi l-użu fi prodotti kosmetiċi ta’ sustanzi kklassifikati bħala karċinoġeni, mutaġeni jew tossiċi għar-riproduzzjoni (minn hawn ’il quddiem imsejħa sustanzi CMR), tal-kategorija 1, 2 u 3, skont l-Anness I tad-Direttiva tal-Kunsill 67/548/KEE tas-27 ta' Ġunju 1967 rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta’ sustanzi perikolużi (2). Madankollu, l-użu ta’ sustanzi kklassifikati fil-kategorija 3 skont id-Direttiva 67/548/KEE jista’ jiġi awtorizzat skont il-valutazzjoni u l-approvazzjoni mill-Kumitat Xjentifiku dwar il-Prodotti ta’ Konsum (SCCP – Scientific Committee on Consumer Products).
            
         
               (4)
            
            
               L-SCCP tqis li t-toluene, sustanza kklassifikata bħala sustanza CMR tal-kategorija 3 skont l-Anness I tad-Direttiva 67/548/KEE, hija sikura mill-perspettiva tossikoloġika ġenerali meta tkun preżenti sa 25% fi prodotti tad-dwiefer; iżda t-teħid tan-nifs ’il ġewwa tagħha mit-tfal għandu jiġi evitat.
            
         
               (5)
            
            
               B’segwitu għal miżuri restrittivi meħuda minn Stat Membru wieħed fuq il-bażi tal-Artikolu 12 tad-Direttiva 76/768/KEE dwar l-użu tad-diethylene glycol monobutyl ether (DEGBE) u tal-ethylene glycol monobutyl ether (EGBE) fi prodotti kosmetiċi, kien ikkonsultat l-SCCP. Dan il-kumitat xjentifiku huwa tal-fehma li l-użu tad-DEGBE bħala solvent fi prodotti taż-żebgħa tax-xagħar f’konċentrazzjoni ta’ mhux aktar minn 9.0 % ma joħloqx riskju għas-saħħa tal-konsumatur. Barra minn hekk, dan il-kumitat iqis li l-użu tal-EGBE bħala solvent f’konċentrazzjoni ta’ mhux aktar minn 4.0 % fi prodotti taż-żebgħa tax-xagħar li huma ossidativi, u ta’ mhux aktar minn 2.0 % fi prodotti taż-żebgħa tax-xagħar li ma humiex ossidativi, ma joħloqx riskju għas-saħħa tal-konsumatur. Madankollu, l-SCCP ma qiesx l-użu ta’ dawn is-sustanzi bħala sikur meta l-prodott hu ppreżentat bħala aerosol/sprej; dan l-użu potenzjali għaldaqstant għandu jkun ipprojbit.
            
         
               (6)
            
            
               Id-Direttiva 76/768/KEE għandha għalhekk tiġi emendata skont dan.
            
         
               (7)
            
            
               Il-miżuri previsti f'din id-Direttiva huma skont l-opinjoni tal-Kumitat Permanenti dwar il-Prodotti Kosmetiċi,
            
         ADOTTAT DIN ID-DIRETTIVA
   Artikolu 1
   L-Annessi II u III għad-Direttiva 76/768/KEE huma emendati skont l-Anness għal din id-Direttiva.
   Artikolu 2
   1.   L-Istati Membri għandhom jadottaw u jippubblikaw, sa mhux iktar tard mill-5 ta' Awwissu 2009, il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva. Għandhom jikkomunikaw minnufih lill-Kummissjoni t-test ta’ dawk id-dispożizzjonijiet.
   Huma għandhom japplikaw dawn id-dispożizzjonijiet mill-5 ta' Novembru 2009.
   Madankollu, għandhom japplikaw id-dispożizzjonijiet li jikkonċernaw is-sustanza toluene kif stabbilit fil-punt 2 tal-Anness taħt in-numru ta’ referenza 185 mill-5 ta' Frar 2010.
   Meta l-Istati Membri jadottaw dawk id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’tali referenza dakinhar tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir it-tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmula fi Brussell, 4 ta’ Frar 2009.
      
         
            Għall-Kummissjoni
         
         Günter VERHEUGEN
         
            Viċi President
         
      
   
   
      (1)  ĠU L 262, 27.9.1976, p. 169.
   
      (2)  ĠU 196, 16.8.1967, p.1.
   
      ANNESS
      Id-Direttiva 76/768/KEE hija emendata kif ġej:
      
                  (1)
               
               
                  Fl-Anness II, jiżdiedu n-numri ta’ referenza li ġejjin:
                  
                              Nru ta’ Ref.
                           
                           
                              Isem kimiku
                           
                           
                              Nru ta’ CAS
                              Nru KE
                           
                        
                              “1370
                           
                           
                              Diethylene glycol (DEG), għal-livell ta’ traċċi, ara l-Anness III
                              
                              2,2′-oxydiethanol
                           
                           
                              Nru CAS 111-46-6
                              KE Nru 203-872-2
                           
                        
                              1371
                           
                           
                              Phytonadione [INCI], phytomenadione [INN]
                           
                           
                              CAS No 84-80-0//81818-54-4;
                              KE Nru 201-564-2”
                           
                        
            
                  (2)
               
               
                  Fil-Parti 1 tal-Anness III, jiżdiedu n-numri ta′ referenza minn 185 sa 188:
                  
                              In-numru ta’ referenza
                           
                           
                              Is-sustanza
                           
                           
                              Restrizzjonijiet
                           
                           
                              Il-kundizzjonijiet dwar l-użu u twissijiet li għandhom jiġu stampati fuq it-tikketta
                           
                        
                               
                           
                           
                               
                           
                           
                              Kamp ta’ applikazzjoni u/jew użu
                           
                           
                              Il-konċentrazzjoni massima awtorizzata fil-prodott kosmetiku finali
                           
                           
                              Limitazzjonijiet u ħtiġijiet oħrajn
                           
                           
                               
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              “185
                           
                           
                              Toluene
                              Nru CAS 108-88-3
                              Nru KE 203-625-9
                           
                           
                              Prodotti tad-dwiefer
                           
                           
                              25  %
                           
                           
                               
                           
                           
                              Żomm ’il bogħod mit-tfal
                              Għandu jintuża biss mill-adulti
                           
                        
                              186
                           
                           
                              Diethylene glycol (DEG)
                              Nru CAS 111-46-6
                              Nru KE 203-872-2
                              2,2′-oxydiethanol
                           
                           
                              traċċi fl-ingredjenti
                           
                           
                              0,1  %
                           
                           
                               
                           
                           
                               
                           
                        
                              187
                           
                           
                              Butoxydiglycol
                              Nru CAS 112-34-5
                              Nru KE 203-961-6
                              diethylene glycol monobutyl ether (DEGBE)
                           
                           
                              Solvent fi prodotti taż-żebgħa tax-xagħar
                           
                           
                              9,0  %
                           
                           
                              Ipprojbit f′aerosol dispensers (sprejs)
                           
                           
                               
                           
                        
                              188
                           
                           
                              Butoxyethanol
                              Nru CAS 111-76-2
                              Nru KE 203-905-0
                              ethylene glycol monobutyl ether (EGBE)
                           
                           
                              Solvent fi prodotti taż-żebgħa tax-xagħar ossidativi
                           
                           
                              4,0  %
                           
                           
                              Ipprojbit f′aerosol dispensers (sprejs)
                           
                           
                               
                           
                        
                              Solvent fi prodotti taż-żebgħa tax-xagħar mhux ossidativi
                           
                           
                              2,0  %
                           
                           
                              Ipprojbit f′aerosol dispensers (sprejs)”